April 2018 – TEENSPANNING
VANDAG IN ONDER DIE VERGROOTGLAS:-
** GLOEILAMP BRAND AL VIR 109 JAAR
** HUBBLE RUIMTE TELESKOOP VIER 28 STE VERJAARDAG.
Goeiemore weer hier van my, Johann du Plessis ZS6PSS. Ek hoop jy het `n wonderlike week agter die rug en ek wens jou nog `n beter komende week toe.
As nou naweek baie bedrywig was is jou liggie dalk `n bietjie flou .
Maar gepraat van liggies wat nie te flou brand nie. Het jy al gehoor van die, soos dit bekend staan , CENTENNIAL LIGHT , of die gloeilamp wat al vir `n , ja staan en hou stewig vas. Die gloeilamp brand al vir die afgelope 109 jaar lank. Hierdie is nie `n April gek grap nie.
Die CENTENNIAL GLOEILAMP is `n baie unieke gloeilamp, want die gloeilamp is die enigste gloeilamp wat al vir meer as `n honder jaar brandend gebly het. Dit brand al sedert 1901. Wêreld wat `n mylpaal en `n rekord is dit nie.! Die lamp was vervaardig deur Adolf Chailet, `n persoon wie baie sterk kompetsie vir Thomas Edison was. Te midde van die ontwerp, was Chailet nie naastenby so suksesvol soos Edison nie.
Mense kom van oral oor om te kom kyk na die baie uitsonderlike lamp. As jy ooit die kans sou kry, moet jy regtig die gloeilamp gaan besigtig, by 4550 Eastlaan Livermore Californië. Daar word uit die aard van die saak, uiters goed na die gloeilamp gekyk, want die gloeilamp se tuiste, is op die perseel van die LIVERMORE-PLEASANTON Brandweerafdeling. Asgevolg van die langtyd wat die lamp al brand, het die lamp die GUINNESS Book of World Records, Ripleys Believe It Or Not en General Electric uitgawes gehaal.
Die CENTENNIAL gloeilamp was oorspronklik `n 30 – Watt of `n 60 -Watt lamp, maar is deesdae baie flou en gee `n lig wat gelykstaande is aan `n 4 -Watt naglig. Die handgeblaasde glasbal en koolstof filament was vervaardig deur die maatskappy, Shelby Electric in Shelby Ohio gedurende die laat 1890`s. Daar is glo bewyse dat die lamp, in vier verskillende plekke gehang het , maar was vir die eerste keer eers in 1972 opgemerk , deur `n verslaggewer Mike Dunstun. Die lamp het sy aandag getrek, omdat dit redelik flou gebrand het. Nadat hy met heelwat mense onderhoude gevoer het, wie in Livermore woonagtig was, het hy in `n koerant ‘n berrig geskryf, dat dit baie moontlik die gloeilamp is, wat die langste brand, van enige gloeilampe in die wêreld. Dit was toe ook bevestig deur die Guinness book , Ripley en `n paar koerante.
Gedurende 1976 het Brandweerstasie nommer 6, met die gloeilamp en al verskuif na `n nuwe perseel. Die gloeilamp was gedurende die skuif net vir 22 minute sonder krag . Dit was ook verpak in `n houer, wat spesiaal vir die trek gemaak was, en het ook met volle brandweerwa ondersteuning, na sy volgende en huidige bestemming vertrek. Die gloeilamp se honderjare van lig gee, was gevier deur `n braaivleis te gee aan die gemeenskap asook `n musiekkonsert.
Die gloeilamp brand nou alweer vir die afgelope 42 jaar. In 1937 het die gloeilamp ook vir `n rukkie nie gebrand nie, asgevolg van `n kragonderbreking wat voorgekom het. In 2013 onstaan weer `n probleem, toe daar vermoed was dat die gloeilamp uitgebrand het. Daar was egter `n probleem met die kragbron wat die lamp van krag voorsien. Die probleem was herstel en die lamp kon weer lustig voortbrand.
Die lamp kry natuurlik ook baie spesiale aandag, aangesien daar `n groep is wat na die lamp omsien, en bekend staan, as die Centennial Light Bulb Committee. Die Brandweer departement het besluit om die CENTENNIAL gloeilamp, al hou dit op om te brand, onder hulle vlerke te laat bly. Dit maak nie saak, vir hoe lank nie. Ek moet byvoeg. In my huis in die sitkamer is daar nog 4 gloeilampe wat steeds brand, van die dag dat ek en my LV en juniors die huis betrek het. Dit is nou al 33 jaar gelede. Goeie Wolfram lampe word natuurlik nou vervang met LED ligte wat ook `n baie lang lewensduur het.
……………………en nou ruimte toe. Volgens berigte vier die Hubble ruimteteleskoop sy 28ste jaar in die ruimte.
Hubble se 28ste verjaardag viering foto van die Lagoon Nebula
Om sy 28ste verjaardag te vier, het Hubble hierdie bostaande foto van die Lagoon Nebula geneem. Kyk net hoe wonderlik is die nebula saamgestel . Kleurskakerings van lig tot donker en natuurlik ook fantastiese kleure. Die hele nebula is ongeveer 4000 ligjare weg van die aarde af, en is `n ongelooflike 55 ligjare wyd, 20 ligjare hoog en 4 ligjare wyd is. Kan jy vir jouself indink, hoe magtig groot is die nebula, maar nog groter is ons Skepper van alle dinge op die aarde en in die ruimte.
HUBBLE TELESKOOP VERNOEM NA EDWIN HUBBLE
Ek wil vir jou uitnooi om na die foto te kom kyk by, TEENSPANNING.WORDPRESS.CO.ZA wat op sy beurt weer die trotse handewerk is van ons Staatspresident Peter Spickett ZS6SP. Moet dit nie mis nie, dit is asemrowend.
Die LAGOON NEBULA was alreeds in 1654, deur die Italiaanse sterrekundige Giovanni Battista Hodierna opgemerk . Die nebula is seker een, van die mees gefotografeerde nebulas tot op hede.
Hoekom is daar besluit om die Hubbleteleskoop te bou.? Daar moes gesoek word na galaktiekas en wêrelde, wat moontlik kan bestaan baie ver in die ruimte in.
The Hubble Ruimte Teleskoop is vernoem na Dr. Edwin Hubble. (1853 – 1953)
Maar om die wêrelde te kon opspoor en sien, moes die teleskope op baie spesiale plekke geplaas word. Dit moes ver buite stede en op die hoogste plekke gebou word. Dit moes bo die wolke en vuil lug wees. Daar is egter `n bietjie verder gegaan met Hubble naamlik, om die teleskoop bo die aarde in die ruimte te plaas. Daar kom geen obstruksies voor nie.
Die Hubble ruimteteleskoop was gelanseer op 24 April 1990, vanaf die ruimtependeltuig die Discovery. Hubble vlieg teen 27,000 kilometer per uur in `n lae aarde omwenteling, van sowat 547 kilometer bo moeder aarde.
So het die tyd ons ook alweer ingehaal, en ek moet groet. Onthou om die artikels in TEENSPANNING te gaan lees, en ook om die meegaande fotos te sien. Al MRK se bedrywighede word ook in TEENSPANNING vir jou gegee. So jy bly maklik op hoogte van wat selfs, volgende week ook gaan plaasvind.
Ek beplan om volgende week een of ander te bespreek tov Wêreld Radio-Amateurdag. Ek mag `n fout maak maar ek het nie iets opgespoor op die SARL se nuusbulletins asook op die SARL se webbladsy nie. Indien so, tog jammer nê.
Van my Johann ZS6PSS, mooiloop, hou asseblief jou oë oop, en wees asseblief bedag op jou en jou familie se veiligheid.
Hartlik goeimore en welkom hier by ONDER DIE VERGROOTGLAS. Vandag se artikel gaan ek wy aan Stephen Hawking wie in die vroeë more ure van 14 Maart oorlede is. Ons behoort almal Stephen Hawking te ken, aangesien hy vir baie jare lank, aan `n rolstoel gekluister was, asgevolg van motorneuronsiekte. Hy was gereken as een van die mees briljante teoretiese fisikuste, wat die wêreld nog ooit opgelewer het.
Sy werke tov die oorsprong en strukture van die heelal, van die OERKNAL en Swartgate het `n revolusionêre verandering in die veld gebring. Hy het `n hele paar boeke geskryf, wat ontsag by sy lesers afdwing. Van die boeke is:-
Stephen Hawking`s Intriguing Quotes on the Future of Humanity, Aliens and Women.
Stephen Hawking`s Most Far-Out Ideas About Black Holes.
Kosmoloog Stephen William Hawking was gebore in Engeland op 8 Januarie 1942 – presies 300 jaar dag en datum na Galileo. Sy tersieêre onderig kry hy aan die UNIVERSITY COLLEGE OXFORD. Hier studeer hy fiska, ten spyte van sy vader se versoek, dat hy hom op medisyne moet toelê. Hierna studeer hy kosmologie aan die Universitiet van Cambridge.
Vroeg in 1963 net voor sy een en twintigste verjaardag, word Hawking gediagnoseer met motorneuronsiekte of ook bekend as Lou Gehrigs se siekte. Hy was nie deur dokters die kans gegun ,om langer as twee jaar te lewe nie. Hawking het almal verras, en lewe tot op die hoë ouderdom van 76. Hawking voltooi sy Ph.D of Doktorsgraad. In 1985 gedurende `n nood tracheotomie, verloor hy sy vermoeë om te kan praat.
Hy moet ongelukkig gebruik maak van `n elektroniese stemgenerator, wat deur die Universiteit van Cambridge gebou was. Hiermee saam het hy gebruik gemaak van `n sagteware program, wat hom instaat gestel het, om woorde te selekteer deur `n spier in sy wang te beweeg.
In 1974 word hy toegelaat tot die “ROYAL SOCIETY” `n wêreldwye organisasie vir wetenskalikes. 1979 word hy aangewys as LUCASIAN Professor in wiskude, aan die Universitiet van Cambridge wat die nommer een gesogte leerstoel, in die wêreld is.
Deur gebruik te maak van Albert Einstein se relatiwitietsteorie en die Quantumteorie, het Hawking gevind dat Swartgate nie heeltemal graasloos is nie. Hulle maak geraas asgevolg van uitstraling.
Professor Stephen Hawking ervaar die vryheid van gewigloosheid gedurende `n Zero aantrekkingskrag vlug.
Hy ondersteun Albert Einstein se teorie dat swartgate bestaan maar in 2014 hersien hy sy teorie, en skryf selfs dat daar gladnie swartgate bestaan nie. Hawking sê ook dat die heelal het nie grense nie, baie soos die aarde , want die aarde is dan ook nou infinitief of nimmereindigend. Jy sal dus nooit `n muur kry, wat beskryf kan word, dat dit, die einde kan beteken nie.
In 2014 word daar `n film vrygestel wat gebasser was op die lewe van Stephen Hawking, met die naam van ” The Theory of Everything”.
In November 2014 skryf Hawking op Facebook – ek het ver en wyd gereis, ek was in Antartika en Easter Island , ek was onder die see in `n duikboot, en bo in die lug in `n vliegtuig onder gewiglose toestande, en ek hoop om eendag die ruimte te gaan besoek. Helaas het hy nie die geleentheid gehad nie.
Hawking het `n hele klomp van sy aanhalings neergepen. Ek gaan net so paar noem maar jy is welkom om die res in Teenspanning te kom lees by “teenspanning.wordpress.com”
Even if there is only one possible unified theory, it is just a set of rules and equations. What is it that breathes fire into the equations and makes a universe for them to describe? The usual approach of science of constructing a mathematical model cannot answer the questions of why there should be a universe for the model to describe. Why does the universe go to all the bother of existing? “
Hawking se aanhalings sal nie volledig wees as daar nie van sy meer kontroversieële aanhalings, ook genoem word nie soos byvoorbeeld :
……hy het baie gereeld gesê, dat die mens sal moet, die aarde verlaat om te oorleef. Volgens Hawking, is dit moeilik genoeg om rampe te voorkom in die volgende 100 jaar, wat staan nog die volgende 1000 jaar of miljoen jaar….. Die mens se oorlewings kans op die langtermyn , is nie daarin gesetel om die heeltyd na die aarde as planeet te kyk nie, maar dat die mens sal moet uitwyk in ruimte in, na wie weet ookal waarna toe. Die mens sal nie nog `n 1000 jaar oorleef, sonder om te ontsnap na buite die grense van die baie brose planeet.
Hier op planeet aarde word die verblyf spasie al hoe minder. Dit het dus tyd geword , om ander sonnestelsels te gaan verken. Om uit te wyk is dalk die enigste manier om ons self van ons self teen onsself te beskerm. In Hawking se eie woorde :- “I am convinced that humans need to leave earth.”
Ek self, sou glo, dat trou aan die mens se eie natuur, sal die verskillende groepe wat dan nou sou uitbeweeg, mekaar nie met rus sal laat nie, en dat daar konstant oorlog tussen die groepe sal wees.
Hawking het ook gesê dat die reise in tyd in, of meer beskrywend in Engels, TIME TRAVEL kan volgens Einstein se relatiwiteitsteorie, baie moontlik wees in die afsienbare tyd. Baie moeilik om te verstaan , is dat jy in `n vuurpyl na `n plek vertrek maar , dat jy alweer terug is op aarde voordat jy vertrek het. Volgens Hawking, sal dit glo behels, dat daat materie moet wees met `n negatiewe intensitiet , wat moontlik nie beskikbaar is nie.
Hawking `n selferkende ateïs , het ook die volgende kwytgeraak. Aangesien daar `n wet is, waarop gravitasie of aantrekkingskrag gebasseer is, kan die heelal uit niks uit ontwikkel. Spontane skepping is die rede waarom daar wel iets is, in plaas van dat daar niks is nie, en dat ons as mens bestaan en ,waarom die mens bestaan.
Volgens Hawking se een boek wat hy geskryf het , is dit nie nodig om ons SKEPPER ,soos wat ons glo aan te roep om die skeppingsproses in werking te stel nie. Hy sê verder dat hy die brein respekteer as `n rekenaar, wat eendag sal ophou funksioneer as daar komponente is wat faal. Daar is geen hemel, of hiernamaals vir gebreekte rekenaars nie. Dit is `n feëverhaal, vir mense wie bang is vir die donker.
Ek sal my onthou om verder oor Hawking se uitlatings te skryf. Dat hy `n briljante wetenskaplike was is wel so, maar dit wil voorkom asof baie wetenskaplikes op `n sekere stadium heeltemal die kluts kwytraak en alles wil verklaar deur die wetenskap.
Nou ja dit het tyd geword om te groet , van my Johann ZS6PSS moenie asseblief nie die kluts kwytraak nie, mooiloop, hou jou oë oop en wees veilig.